stanford-oval/wikipedia huggingface dataset:
ז'ידו D2

| --- | --- |

Zhidou D2
 מאפיינים כלליים
 נקרא גם:  Zhidou D1  Semisysco (קוריאה הדרומית)
 יצרן:  Zhidou Auto (קרוי גם ZD Auto)
 שנות ייצור:  2014 - הווה
 הרכבה:  הרפובליקה העממית של סין הרפובליקה העממית של סין
 חברת אם:  ג'ילי
 אורך:  2,086 מ"מ
 רוחב:  1,540 מ"מ
 גובה:  1,555 מ"מ
 משקל:  670 ק"ג
 בסיס גלגלים:  1,765 מ"מ
 מפרט טכני
 מנוע:  מנוע חשמלי המפיק 20 כ"ס
"ז'ידו D2"
"ז'ידו D2"
ז'ידו D2 (בסינית : 知豆D2, באנגלית : Zhidou D2) הוא מכונית חשמלית המוגדר כמכונית מיקרו מתוצרת יצרנית הרכב הסינית Zhidou Auto (קרויה גם : ZD Auto) חברת בת של קונצרן הרכב הסיני ג'ילי אשר מיוצר משנת 2014 ועד היום
"ז'ידו D2"

2 מושבים
3 דלתות הצ'בק
סוג הנעה : הנעה קדמית
סוללת ליתיום-יון בהספק של 18 קילו-ואט לשעה
טעינה : 8-6 שעות, מקור 220 וולט
טווח נסיעה : 155 ק"מ
בלמים : דיסק
צמיגים : "145 / 60 R13"
ללא גלגל רזרבי
מחיר היחידה 158,000-151,800 רנמינבי (בסין, שנת 2017)
דגמי "ז'ידו D2" נרכשו על ידי חברת השכרת הרכב "Sharengo" למטרת שיתוף מכוניות - מודל של השכרת רכב למנויים, לפרקי זמן קצרים, לפי שעה, בכל זמן במילאנו, איטליה
ראו גם

ג'ילי
הערות שוליים

↑  "ז'ידו D2" - מפרט chinamobil.ru/eng/geely/zhidou/d2
↑  "ז'ידו D2" zd-cars.cz/modely
↑  "ז'ידו D2" Tycho de Feijter (22 March 2016). "Eye to Eye with the Zhi Dou D2 EV in China". Car News China. Retrieved 3 March 2020
↑  "ז'ידו D2" (בסינית) autohome.com.cn/3827
↑  "ז'ידו D2" במילאנו, איטליה למטרת שיתוף מכוניות HDmotori.it (2020-02-21). "Share'nGo: stop temporaneo al car sharing a Milano per rinnovo flotta". HDmotori.it (in Italian). Retrieved 2020-05-26
נפאל

הרפובליקה הפדרלית הדמוקרטית של נפאל (בנפאלית: संघीय लोकतान्त्रिक गणतन्त्र नेपाल) היא מדינה הררית בדרום אסיה, הגובלת ברפובליקה העממית של סין מצפון ובהודו ממערב, ממזרח ודרום. חלק ניכר משטחה מורכב מרכס הרי ההימלאיה, כולל המקום הגבוה בעולם, הר האוורסט. כ-19 אחוז משטחה של נפאל מוכרזים כשמורות טבע וחי.
היסטוריה

בעמק קטמנדו קיימת התיישבות חקלאית משמעותית לפחות החל מהמאות הראשונות לפני הספירה, ושלטון מלוכני ריכוזי החל מהמאה החמישית לספירה. עם זאת, לאורך מרבית ההיסטוריה לא היה שטח מדינת נפאל המודרנית נתון תחת שלטון אחד, והשם נפאל התייחס לאזור עמק קטמנדו בלבד.
נפאל אוחדה במחצית השנייה של המאה ה־18, כאשר פריטוי נאראיאן שאה, השליט של נסיכות גורקה הקטנה, כבש שטחים רבים ויצר מדינה המורכבת מכמה מדינות עצמאיות. יורשיו לא הצליחו לשמור על שלטון מרכזי חזק, מה שהוביל לתקופה של מהומות פנימיות. בשיאן התרחשה מלחמה בין נפאל לבין בריטניה, שהסתיימה בהסכם שהעניק לבריטניה מספר נפות נפאליות. עם זאת, הבטיח ההסכם את עצמאותה של נפאל, והיא מעולם לא הייתה נתונה תחת שלטון קולוניאלי. היציבות חזרה לאחר 1846, כאשר משפחת ראנה תפסה את השלטון בהפיכה אלימה, וביצרה את מעמדה על ידי ראשי ממשלה תורשתיים שהשאירו את המלוכה במעמד סמלי בלבד. שלטונם נמשך עד 1951, אז חזר השלטון לבית המלוכה בהפיכה הנחשבת לייסודה של נפאל המודרנית. תחת שלטון זה נעשו ניסיונות לשילוב משטר מלוכני עם דמוקרטי ולקדם תהליכי מודרניזציה במדינה.
ב-1 ביוני 2001, הנסיך יורש העצר דיפנדרה פתח בטבח בארמון המלכותי, ככל הנראה בתגובה לסירובה של אימו, אייסוואריה, מלכת נפאל, לקבל את בחירתו בכלה. הוא ירה והרג את הוריו, המלך בירנדרה והמלכה אישוואריה, כמו גם כמה מאחיו ודודיו, לפני שירה בעצמו. ב-4 ביוני הוכרז דודו גיינדרה, אחיו של בירנדרה, כמלך נפאל.
מאז 1996 התקיים מאבק מזוין במדינה בין כוחות הממשלה לבין המורדים המאואיסטים בצפון מערב המדינה. מלחמת אזרחים זו גבתה יותר מ-12,000 הרוגים. בנובמבר 2006 נחתם הסכם שלום בין הצדדים, שבו התחייבו המורדים להעביר את נשקם וצבאם לפיקוחו של האו"ם ולהצטרף לפרלמנט ולממשלה.
בתחילת שנת 2005 פיטר המלך את הממשלה, הכריז על משטר חירום ותפס צבאית את השלטון במדינה. תחת השלטון הצבאי הקצין המלך את מאבקו במורדים.
בעקבות לחץ בין-לאומי, ומהומות והפגנות במדינה, ביטל המלך את משטר החירום. בהסכמת המפלגה השלטת הוקמה ועדה לבדיקת האירועים והמהומות שפרצו לאחר תפיסת השלטון על ידי המלך.
אזרחים רבים רואים בגיינדרה אחראי לטבח המלכותי ביוני 2001. בנו פאראש, יורש העצר גם הוא דמות שנויה במחלוקת, ואף נחשד מספר פעמים ברצח, אבל מעולם לא נחקר. נפאלים רבים לא רצו לראות את גיינדרה או בנו על כס המלוכה, ולכן צברה תנועת המחאה הרפובליקנית המובלת על ידי סטודנטים פופולריות רבה[דרוש מקור].
ב-28 במאי 2008 ביטלה האספה הלאומית המיוחדת של נפאל את שלטון המלוכה.
ב-25 באפריל 2015 התרחשה סמוך למחוז לאמג'ונג רעידת אדמה בעוצמה 7.9 בסולם מגניטודה לפי מומנט. כתוצאה מרעידת האדמה והרעידות שנלוו לה נהרגו מעל ל-8,000 אנשים במדינה, נפצעו עשרות אלפים, ונגרם נזק מוערך של כ-3.5 מיליארד דולר.
בשיטפונות שהתרחשו בשנת 2024 נהרגו כ-300 אזרחים.
פוליטיקה

ב-1990 הוקמה מונרכיה חוקתית לאחר שנערך משאל עם. המלך בירנדרה, היה אהוד על האזרחים, אך מאבקים בין מפלגות פוליטיות ובעיות חברתיות רבות הובילו למרד מאואיסטי, שנמצא בהסלמה מאז 1996. לאחר הטבח בארמון המלכותי, ניסה המלך האחרון לקבל יותר שליטה על הממשלה, לטענתו על מנת להילחם במרד ובבעיות אחרות. הדמוקרטיה הושעתה ברובה על ידי גיינדרה, שהיה מעוניין למנות בעצמו את ראשי הממשלה.
ב-28 במאי 2008 בוטלה המלוכה והמדינה הפכה לרפובליקה דמוקרטית.
על פי חוקת נפאל מ-2015 צורת הממשל של נפאל היא משטר פרלמנטרי רב-מפלגתי, תחרותי, רפובליקני, דמוקרטי, פדרלי המבוסס על פלורליזם. דגלה של המדינה הוא הדגל היחיד בעולם שאיננו מרובע.
בית המחוקקים הפדרלי של נפאל מורכב משני בתים:
בית הנבחרים: קדנציה של חברי בית הנבחרים היא חמש שנים. בית הנבחרים מורכב 275 חברים כאשר 165 נבחרים בשיטת בחירות ישירות (לפי מחוז) ו-110 בשיטת בחירות יחסיות (לפי רשימה).
האספה הלאומית: כהונה של חברי האספה הלאומית היא שש שנים. האספה הלאומית מורכבת 59 חברים כאשר 56 חברים נבחרים מתוך חבר אלקטורים הכולל חברי מועצה ומנהלי ועידות מחוזיות וסגני יושבי ראש מועצות כפר וראשי הערים וסגני ראש עיר ומועצות עירוניות, עם משקלים שונים של קולות עבור כל ציר, עם שמונה חברים מכל מחוז, אשר כוללים לפחות שלוש נשים, אחד המשויך לקסטת הדלית, אדם אחד עם מוגבלות או המשויך לקבוצת מיעוט. שלושת הנוספים, מהם לפחות אישה אחת, נבחרים על ידי הנשיא על פי המלצת הממשלה של נפאל.
כלכלה

נפאל היא בין המדינות העניות והפחות מפותחות בעולם. כמעט מחצית מהאוכלוסייה חיה מתחת לקו העוני. חקלאות היא הבסיס של הכלכלה, ומספקת פרנסה למעלה מ-80% מהאוכלוסייה, ומספקת 41% מהתל"ג. תוצאי התעשייה כוללים בעיקר עיבוד של תוצרי חקלאות, בעיקר: יוטה, קני סוכר, טבק ותבואה. ייצור של טקסטיל ושטיחים התרחב והיווה כ-80% מההכנסות מייצוא בשלוש השנים האחרונות[דרושה הבהרה]. קצב גידול הייצור החקלאי הוא כ-5% לשנה, לעומת קצב גידול האוכלוסייה שהוא 2.3% לשנה. 15% מההכנסה במדינה מגיעה מתיירות, ו-6% מהכנסות של חיילי גורקה שכירים בצבאות הממלכה המאוחדת, הודו ומספר מלכויות קטנות.
מאז מאי 1991 מנסה ממשלת נפאל לקדם רפורמות כלכליות, במיוחד כאלה שיקדמו סחר ומשקיעי חוץ, למשל בהקלה על דרישות הרישוי והרישום של עסקים במטרה להקל על הליכי ההשקעה. הממשלה גם קיצצה בהוצאותיה על ידי צמצום סובסידיות, הפרטה של חברות תעשייה ממשלתיות ופיטורים בשירות המדינה. היציבות הפוליטית במדינה התערערה (חמש ממשלות שונות)[דרושה הבהרה], וחוסר היציבות מקשה להשיג קונצנזוס שדרוש לביצוע רפורמות כלכליות חשובות. נפאל מעוניינת להאיץ צמיחה כלכלית על ידי ניצול פוטנציאל התיירות שלה מחד, ויצירת חשמל הידרואלקטרי מאידך – שני תחומים שזכו בהשקעות זרות. הסיכוי להשקעות או סחר חוץ משמעותיים במגזרים אחרים הוא נמוך בגלל קוטנה של הכלכלה, הפיגור הטכנולוגי, הריחוק הגאוגרפי והחשיפה לאסונות טבע. הקהילה הבין-לאומית מממנת יותר מ-60% מתקציב הפיתוח של נפאל ויותר מ-28% מסך ההוצאה התקציבית במדינה, והיא תמשיך כנראה להוות מרכיב צמיחה משמעותי.
ביטחון > ביטחון פנים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ביטחון > ביטחון חוץ

צבא נפאל (אנ') הוא צבא קטן של 95,000 איש, צבא נפאל מורכב בעיקר מכוח חיל רגלים קרקעי המתמחה בלוחמה בשלג, וביחד עם הצבא ההודי אחראי על הגנה של נפאל מפני פולש זר. הגיוס הוא בהתנדבות.
הנשיא הוא המפקד העליון של צבא נפאל; ניהולו השוטף מטופל על ידי משרד ההגנה. ההוצאה הצבאית לשנת 2018 הייתה 398.5 מיליון דולר, כ-1.4% מהתוצר המקומי הגולמי.
גאוגרפיה

נפאל היא ארץ הכלואה יבשתית בין שתי ארצות הענק סין והודו, כשהריה הגבוהים משמשים כמעין חיץ פיזי ביניהן. שטח המדינה הוא הררי, אך עם גיוון פיזי רב. ישנם שלושה אזורים פיסיוגרפיים: טראי (שפלה) שטוח בדרום, הרים נמוכים וגבעות במרכז, והרי ההימלאיה הגבוהים ברצועה הצפונית. על ההרים הידועים נמנים הר האוורסט, בן 8,848 המטרים, וכן פסגות נוספות מעל 8,000 מטרים, כמה מהן נמצאות ברכס האנאפורנה. מבין 14 הפסגות הגבוהות בעולם, 8 נמצאות בשטחה של נפאל. מסיבה זו הפכה נפאל ליעד תיירותי מבוקש, ויש המחשיבים את נופיה כיפים בעולם.
בנפאל חמישה אזורי אקלים, המתחלקים לפי גובה, החל מאזור סובטרופי בדרום, ועד לקיץ קריר וחורף קשה בצפון. גשמי המונסון מכים בדרך כלל בנפאל בחודשים יוני עד ספטמבר, ומספקים 60 עד 80 אחוז מכמות המשקעים השנתית: 2,500 מ"מ במזרח המדינה, 1,420 באזור קטמנדו ו-1,000 במערב המדינה.
במרכז המדינה נמצא עמק קטמנדו, אחד האזורים הפוריים הגדולים בהימלאיה. זהו האזור המפותח ביותר בנפאל וליבה התרבותי והשלטוני. בגלל האופי ההררי של חלק גדול מהשטח, והיערות הצפופים בחלקו האחר, רק כ-20% משטח המדינה מעובדים חקלאית, ובנוסף לכך ישנה בעיה חמורה של כריתת יערות.
דמוגרפיה

אוכלוסיית נפאל מורכבת מקבוצות אתניות מגוונות, שאף אחת מהן אינה רוב. חלק גדול מהאוכלוסייה מהווים עמים ממוצא הודי, חלק גדול אחר ממוצא טיבטי-בורמזי, ובנוסף מתקיים מגוון גדול של תרבויות מקומיות.
כ-5% מהאוכלוסייה מרוכזים בעמק קטמנדו, שבו נמצא הריכוז הגדול ביותר של התיישבות עירונית ומוקד השלטון. תושביו המקוריים של אזור זה הם הנווארים. הקבוצה השלטת באזור הם ממוצא הודו-ארי (דוברי נפאלית), המאכלסים גם את מרבית אזור הטראי. האזורים ההרריים וחלק מאזורי הגבעות מאוכלסים על ידי קבוצות נוספות. חלקן, כמו בני הגורונג והשרפה, הגיעו בגלי הגירה מטיבט במהלך מאות השנים האחרונות. מקורן העתיק של קבוצות אחרות בבורמה ובסין. בנפאל גם אוכלוסיית מהגרים טיבטים שהתיישבו בה אחרי הכיבוש הסיני החל משנות החמישים.
הלשונות הרבות המדוברות בנפאל מתחלקות לשפות הודו-אירופיות (ביניהם שפת המדינה, הנפאלית), לשונות שמקורן טיבטי (כמו שפת השרפה), לשונות מונגוליות ושפות מקומיות אחרות.
מבחינת החלוקה הדתית, רוב האוכלוסייה היא הינדית – למעלה מ-80%. כ-10% הם בודהיסטים, 4.2% מוסלמים וכ-0.5% בלבד הם נוצרים. השאר משתייכים לאחת מני דתות מקומיות רבות. בנפאל מקובל לשלב אלמנטים בודהיסטים באמונה ההינדית, כך שרבים מקיימים שילוב מנהגים של שתי הדתות.
הערות שוליים

↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות
↑  יאיר אטינגר, מלך נפאל פיטר הממשלה ותפס את השלטון, באתר הארץ, 2 בפברואר 2005
↑  סוכנויות הידיעות, נפאל ביטלה את המלוכה והפכה לרפובליקה, באתר ynet, 28 במאי 2008
↑  Nepal - Constitutional monarchy | Britannica, www.britannica.com (באנגלית)
↑  World Factbook, 1989, ICPSR Data Holdings, ‏1990-10-16
| --- | --- |
בקרת זהויות :  NLI: 987007550345505171  BIBSYS: 90588788  BNE: XX451566  BnF: cb15296081b (data)  CiNii: DA16212711  GND: 4041612-4  HDS: 003422  ISNI: 0000 0004 7027 6037  LCCN: n79091522  MusicBrainz: 8815c87e-cf3f-362c-a5c6-05ce853a4c79  NARA: 10035749  NDL: 00568106  NKC: ge130158  NSK: 000195649  RERO: 02-A003648937  SELIBR: 155099  SNAC: w6c339ws  SUDOC: 030730759  TDVİA: nepal  UKPARL: jhW5TgfI  VcBA: 497/31237  VIAF: 155689607   WorldCat (עם VIAF): 155689607 
כיכר דורבר בקטמנדו

הרי האנפורנה
ערוץ נהר הקאלי גנדאקי, ברקע הר האנאפורנה
ילד נפאלי ברכס האנאפורנה
אטביזם

בדומה לחיות אחרות, העובר האנושי (בתמונה בשבוע השביעי להריון) מראה תכונות של אבות קדמונים, כמו זנב. תכונות אלו נעלמות לרוב בהמשך ההתפתחות, אך לא במקרה של אטביזם
תמונת טומוגרפיה ממוחשבת של צוואר ובית חזה באדם עם צלע צווארית שמאלית נוספת (ימין התמונה). צלע צווארית נוספת מופיעה ביונקים רק כאטביזם.
הזזת אוזניים היא תכונה הנתפסת כתוצר של אטביזם.
המונח אטביזם (שמקורו במילה הלטינית atavus ומשמעותו; אב-קדמון) מציין נטייה לחזור אחורה לתכונה של אבות קדמונים. אטביזם הוא נסיגה אבולוציונית, ממשית או משוערת, כגון תכונות שמופיעות מחדש לאחר שנעלמו לפני דורות. אטביזם מתרחש משום שגנים של תכונות פנוטיפיות שהיו קיימות בעבר נשמרים לעיתים קרובות ב-DNA, למרות שאינם באים לידי ביטוי בחלק או ברוב האורגניזמים שניחנו בהם.
מבחינה אבולוציונית, תכונות שנעלמו באופן פנוטיפי, אינן בהכרח נעלמות מה-DNA של האורגניזם. רצף הגנים נשאר לעיתים קרובות, אך אינו פעיל, עקב שינוי בבקרה גנטית. גן כזה שאינו בשימוש עשוי להישאר בגנום במשך דורות רבים. כל עוד הגן נשאר שלם, תקלה בבקרה הגנטית המדכאת את הגן עלולה להוביל לכך שהוא יתבטא שוב. לפעמים, הביטוי של גנים רדומים יכול להיות מושרה על ידי גירוי מלאכותי.
אטביזם נצפו בבני אדם, כמו תינוקות שנולדו עם זנבות שרידיים. ניתן לראות את האטביזם גם בבני אדם שיש להם שיניים גדולות, כמו אלו של פרימטים אחרים. בנוסף, מקרה של "לב נחש", נוכחות של "מחזור הדם הכלילי וארכיטקטורת שריר הלב [שדומה מאוד לאלו של הלב הזוחל", דווח גם בספרות הרפואית. אטביזם נגרם לאחרונה גם בעוברים של עופות (ציפור) כדי לבטא מאפיינים רדומים של דינוזאורים שהם אבות העופות - כמו התפתחות של שיניים במקום מקור.
דוגמאות

דוגמאות שנצפו כוללות:
גפיים אחוריות בלווייתנים ובדולפינים
בהונות עודפות בסוסים, בדומה לאלו אצל סוסים קדומים
הופעה נשנית של התרבות מינית אצל צמח הפילוסלה והקרוטונידיאה.
אטביזם נצפה גם אצל בני אדם. לדוגמה, אצל תינוקות שנולדו עם זנב קטן. אפשר גם לראות לכך עדות בבני אדם בעלי שיניים גדולות בדומה לאלו של קופים אחרים.
אטביזם בהיסטוריה

במשך פרק הזמן שבין קבלת האבולוציה והופעת ההבנה המודרנית של גנטיקה, אטביזם שימש בהסברת חזרתה של תכונה מסוימת באינדיבידואל אחרי מספר דורות של היעדרותה. מקרה כזה שמתגלה באינדיבידואל מכונה לעיתים קרובות "נסיגה". במונח זה משתמשים בדרך-כלל בהקשר להופעתן מחדש של תכונות פרימיטיביות באורגניזמים באופן בלתי צפוי.
המושג אטביזם נשמע רבות מפיהם של דרוויניסטים חברתיים, אשר טענו כי גזעים נחותים הפגינו תכונות אטביסטיות, וייצגו תכונות פרימיטיביות יותר מאשר אלו של בני גזעם. הן המונח אטביזם, והן תאוריית החוק הביוגנטי של הקל, רווים מושגים של אבולוציה במשמעות של התקדמות, של צעידה לקראת מורכבות גדולה יותר ויכולת גבוהה יותר.
הקרימינולוג האיטלקי צ'זארה לומברוזו השתמש במושג אטביזם כחלק מההסבר האינדיבידואליסטי של הגורמים להידרדרות לפשיעה, בשנות השבעים של המאה ה-19. הוא ניסה לזהות תכונות נפוצות בקרב פושעים ותייג את אלו שמצא כאטביסטיות, תכונות "נסיגה" אשר קבעו התנהגות פושעת "פרימיטיבית". עדותו הסטטיסטית והסברה שתכונות פיזיות קובעות פשיעה בלתי-נמנעת (רעיון זה קרוב בהשקפתו לאאוגניקה) הופרכו זה מכבר, אולם הרעיון שתכונות פיזיות עשויות להשפיע על הסבירות להתנהגות פושעת עדיין רווח בחוגים מסוימים.
הרעיון שבאופן כלשהו ניתן להביא לידי אטביזם באופן מצטבר על ידי רבייה סלקטיבית, הוביל לשחזור גזעים שנכחדו כגון שור הבר. גזע זה פותח מגזעים קדמונים בעלי תכונות פרימיטיביות נבחרות, בניסיון "להחיות" את שור הבר הנכחד.
אזכורים תרבותיים לאטביזם

המונח אטביזם מאוזכר לעיתים אף בדיונים על תרבות. מקצת מהמדענים החברתיים מתארים את חזרתן של נטיות ישנות, "פרימיטיביות יותר" (לדוגמה, דעות לוחמניות, הזדהות שבטית, וכדומה – כל דבר המרמז על אווירה חברתית ופוליטית, אשר אופיינית לתקופה שלפני אלפי שנים) כ"אטביסטית". "אטביזם חוזר ונשנה" הוא כינוי נפוץ לאמונה, שאנשים בעידן המודרני מתחילים לחזור לצורות חשיבה וצורות התנהגות שנחשבות נסיגה לזמנים עברו. בייחוד משתמשים בזה הסוציולוגים בהקשר לאלימות. מרקסיסטים מתייחסים למעמדות הפרה-קפיטליסטים (כגון מעמד האיכרים, אריסטוקרטיה והמעמד הבורגני-זעיר) כ"אטביסטיים" על מנת לציין, שאינם מתאימים לחלוקת המעמד הדו-קוטבית (בורגנים/פרולטריון) של החברה הקפיטליסטית המודרנית. על-כן, מרקסיסטים רואים בהם כוח ראקציונרי שינסה לעצור לא רק את הסוציאליזם, אלא אף את תהליך הבורגנות עצמו.
תת-התרבות הנאו-פגאנית משתמשת גם היא באותה טרמינולוגיה ("אטביזם" או "אטביזם חוזר ונשנה") על מנת לתאר כיצד מדינות מערביות, מודרניות חוות את שקיעתה של הנצרות ועליית תנועות דתיות, ששואבות השראה מדתות פגאניות, אשר היו קיימות לפני מאות שנים. יש המציינים לשבח את הופעת התנועה לאיכות הסביבה, את המחקר המדעי, ואת הליברליזם החברתי, אשר תורמים באופן הולך וגדל לחברה חילונית, כזו שהרגשות הדתיים בה נקשרים לעיתים קרובות יותר עם הבעת הערכה לעולם הפיזי ולא יוצאים נגדו. לעיתים קרובות, שימוש במונחים אלו בהקשר לרוחניות אלטרנטיבית או בהקשר מיסטי מרמז על שימוש באלימות על מנת להביע את ההשקפות הדתיות המשתנות – לדוגמה, בספר "אדוני הכאוס" גל של שריפת כנסיות ברחבי סקנדינביה תואר כחלק ממגמה זו, משום שרוב מבצעי העבירה הגדירו עצמם "פגאנים" אשר מבקשים למגר את מה שהם מכנים דיכוי דתי של מאות שנים על ידי הנצרות.
אטביזם הוא מונח מפתח בהסבר של ג'וזף שומפטר למלחמת העולם הראשונה במאה ה-20 של אירופה הליברלית. הוא תומך בגישה הליברלית של יחסים בינלאומיים אשר גורסת כי קהילה בינלאומית אשר מושתתת על מסחר תימנע ממלחמה בשל ההרסנות והעלות היחסית שלה. הסיבה שלו למלחמת עולם ראשונה נעוצה ב"אטביזם", ובעטיו, כך הוא טוען, שרידי הממשל באירופה (הקיסרות הגרמנית, האימפריה הרוסית, האימפריה העות'מאנית, והאימפריה האוסטרו-הונגרית) דחפו את אירופה הליברלית למלחמה, ולא המבנה הליברלי של היבשת גרם לזה. הוא השתמש ברעיון זה על מנת לומר כי ליברליזם ומסחר ימשיכו להוות השפעה משככת ביחסים בין מדינות, וכי מלחמה לא תעמוד על הפרק בין אומות שבנויות על קשרי מסחר.
פול ג'ונסון בספרו "היסטוריה של יהודים" רואה את האטביזם בעלייתם של החשמונאים לשלטון בקרב היהודים במאה ה-2 לפנה"ס במסגרתה החזירו החשמונאים אמונות והתייחסות מקודשת לבית המקדש ולכל מה שקשור אליו.
ראו גם

שריד אבולוציוני
ספנדרל (ביולוגיה)
הערות שוליים

↑  המונח "אטביזם" באתר מילוג
↑  היסטוריה של היהודים, עמוד 105
| --- | --- |
בקרת זהויות :  NKC: ph867501
יגואר Mark VIII

| --- | --- |

יגואר Mark VIII
 מאפיינים כלליים
 יצרן:  יגואר
 שנות ייצור:  1956 – 1958
 יחידות שיוצרו:  6,227
 הרכבה:  בריטניה בריטניה
 מודל קודם:  יגואר Mark VII (סדרה Mark VII M)
 מודל אחריו:  יגואר Mark IX
 סיווג:  מכונית סלון
 מרכב:  מנוע קדמי, הנעה אחורית
 אורך:  4,991 מ"מ
 רוחב:  1,854 מ"מ
 גובה:  1,600 מ"מ
 משקל:  1,784 ק"ג (ריק)
 בסיס גלגלים:  3,048 מ"מ
 מפרט טכני
 מנוע:  6 צילינדרים, 12 שסתומים, 3,442 סמ"ק המפיק 213 כ"ס ב-5,500 סל"ד, יחס דחיסה 8.0:1
 הילוכים:  תמסורת ידנית - 4 מהירויות  תמסורת אוטומטית - 3 מהירויות
יגואר Mark VIII (באנגלית: Jaguar Mark VIII) היא מכונית סלון מפוארת מתוצרת יצרנית רכבי היוקרה הבריטית יגואר, אשר יוצרה בין השנים 1956 – 1958 בבריטניה.
"יגואר Mark IX"

יוצרו 6,227 יחידות.
4 דלתות.
4–5 מושבים.
מנוע בנזין קדמי-אורכי, מנוע קירור מים, הנעה אחורית.
קיבולת מכל דלק: 77.3 ליטר.
יחס כוח / משקל: 119.35 כ"ס ל-1,000 ק"ג.
גלריה

"יגואר Mark VIII", שנת 1958
"יגואר Mark VIII"
"יגואר Mark VIII"
"יגואר Mark VIII", שנת 1958
"יגואר Mark VIII"
"יגואר Mark VIII", שנת 1958
"יגואר Mark VIII"
"יגואר Mark VIII", שנת 1958 - מבט לתא הנהג
ראו גם

יגואר
יגואר Mark X
יגואר XKSS
הערות שוליים

↑  "יגואר Mark VIII", שנת 1957 barrett-jackson.com/Events/Event/Details/1957-JAGUAR-MARK-VIII
↑  "יגואר Mark VIII", שנת 1958 - מפרט carfolio.com/jaguar-mark-viii
↑  Culshaw; Horrobin (1974). Complete Catalogue of British Cars. London: Macmillan. ISBN 0-333-16689-2
↑  "יגואר Mark VIII", שנת 1958 oldcarsweekly.com/features/car-of-the-week-1958-jaguar-mark-viii
AWZ P70 Zwickau

| --- | --- |

AWZ P70 Zwickau, דגם קופה
 מאפיינים כלליים
 יצרן:  "VEB Automobilwerke Zwickau (AWZ)"
 שנות ייצור:  1955–1959
 הרכבה:  מזרח גרמניה מזרח גרמניה
 מודל קודם:  IFA F8 
 מודל אחריו:  Trabant P50 
 סיווג:  מכונית סופרמיני
 אורך:  3,740 מ"מ 
 רוחב:  1,500 מ"מ 
 גובה:  1,480 מ"מ 
 משקל:  800 - 875 ק"ג
 בסיס גלגלים:  2,380 מ"מ
 מפרט טכני
 מנוע:  2 צילינדרים, מחזור שתי פעימות, 684 סמ"ק המפיק 22.3 כ"ס ב-3,500 סל"ד, יחס דחיסה 6.8:1
 הילוכים:  תמסורת ידנית - 3 מהירויות
 מהירות מרבית:  100 קמ"ש (דגם קופה)  90 קמ"ש (דגמי סדאן וסטיישן)
 צריכת דלק:  5.5 ליטר ל-100 ק"מ
 
AWZ P70 Zwickau היא מכונית סופרמיני מתוצרת יצרנית הרכב המזרח גרמנית VEB Automobilwerke Zwickau (AWZ) (בשנת 1957 שונה שם החברה ל-"HQM Sachsenring GmbH" (אנ')) אשר יוצרה בין השנים 1955–1959.
סך הכול יוצרו 36,786 יחידות.
תצורות

,
2 דלתות - סדאן (יוצר בין השנים 1955 - 1959)
2 דלתות - קופה (יוצר בין השנים 1957 - 1959)
3 דלתות - סטיישן (יוצר בין השנים 1956 - 1959)
"AWZ P70 Zwickau"

יוצרו כ-12,000 יחידות בשנה
מנוע הנעה קדמית
מאייד - 1
מכל דלק - 32 ליטר
תמונות

דגם "AWZ P70 Zwickau" - קופה
דגם "AWZ P70 Zwickau" - קופה
דגם "AWZ P70 Zwickau" - קופה
דגם "AWZ P70 Zwickau" - סדאן
דגם "AWZ P70 Zwickau" - סדאן
דגם "AWZ P70 Zwickau" - סדאן
דגם "AWZ P70 Zwickau" - סדאן
דגם "AWZ P70 Zwickau" - סדאן
דגם "AWZ P70 Zwickau" - סטיישן
דגם "AWZ P70 Zwickau" - סטיישן
דגם "AWZ P70 Zwickau" - סטיישן
דגם "AWZ P70 Zwickau" - סטיישן
הערות שוליים

↑  דגמי "AWZ P70 Zwickau" oppositelock.kinja.com/the-awz-p70-is-the-trabants-pretty-parent
↑  דגמי "AWZ P70 Zwickau" - מפרט טכני carfolio.com/specifications/models/car/
↑  דגמי "AWZ P70 Zwickau" pommerngreif.de/1server/web_trab/p70
↑  דגם "AWZ P70 Zwickau" awz-p70.info/index2
| --- | --- |
בקרת זהויות :  NKC: ph912479
פעילות על-טבעית

| --- | --- |

 בימוי:  אורן פלי
 הופק בידי:  סטיבן שניידר ג'ייסון בלם
 תסריט:  אורן פלי
 עריכה:  אורן פלי
 שחקנים ראשיים:  קייטי פיטרסטון מיכה סלוט
 צילום:  אורן פלי
 מדינה:  ארצות הברית
 חברת הפקה:  בלמהאוס הפקות
 חברה מפיצה:  סרטי פרמאונט דרימוורקס
 שיטת הפצה:  וידאו על פי דרישה 
 הקרנת בכורה:  14 באוקטובר 2007 (גרסה מקורית)  16 באוקטובר 2009
 משך הקרנה:  86 דקות 99 דקות (גרסת במאי)
 שפת הסרט:  אנגלית
 סוגה:  סרט אימה, Found Footage, סרט מתח 
 תקציב:  $15,000
 הכנסות:  $193,355,800
 הכנסות באתר מוג'ו:   paranormalactivity
 סרט הבא:  פעילות על-טבעית 2 (2010)
 סרטים בסדרה:  פעילות על-טבעית
 אתר רשמי
 דף הסרט ב־IMDb
 
פעילות על-טבעית (באנגלית: Paranormal Activity) הוא סרט אימה על-טבעי אמריקאי משנת 2007 שבוים ונכתב על ידי אורן פלי, ומצולם בסגנון Found Footage בפרספקטיבה של מצלמת אבטחה. הסרט עוסק בזוג צעיר, קייטי ומיכה, אשר רדופים על ידי נוכחות על-טבעית בביתם.
הסרט פותח במקור כסרט עצמאי והוקרן בפסטיבלי קולנוע שונים ב-2007‏. הבמאי פלי ניסה במשך זמן רב לשווק אותו לחברה הפצה גדולה ולבסוף הצליח: הסרט נרכש על ידי סרטי פרמאונט. עם זאת, סוף הסרט שונה. הסרט יצא לאקרנים בארצות הברית במספר מוגבל של בתי קולנוע ב-25 בספטמבר 2009, ולאחר מכן יצא לאקרנים בכל ארצות הברית ב-16 באוקטובר 2009. הכנסות הסרט היו קרובות ל-108 מיליון דולר בארצות הברית ו-194 מיליון דולר ברחבי העולם.
צוות השחקנים

| שם השחקן | שם הדמות |
| --- | --- |
קייטי פיטרסטון: קייטי
מיכה סלוט: מיכה
אמבר ארמסטרונג: אמבר, חברתה של קייטי
מארק פרדריקס: ד"ר פרדריקס
הפקת הסרט

הבמאי הישראלי, אורן פלי, שהיגר לארצות הברית כשהיה בן 19, צילם, ביים, כתב וערך את הסרט. הסרט צולם במצלמת הווידאו הביתית שלו בשנת 2007.
תהליך הליהוק היה ממושך כאשר קרוב ל-200 שחקנים עברו אודישן. פלי אמר כי הוא חיפש שחקנים שיש להם יכולת של אלתור, שיכולים להגיב לסיטואציות מבלי לגמגם וכי רצה שהם ייראו ויתנהגו כמו אנשים רגילים. לאחר שליהק את השחקנים הראשיים, קייטי פיטרסטון ומיכה סלוט, שלח אותם פלי לעשות "דברים של זוגות" כמו להצטלם יחד ולצאת לבילויים משותפים, כדי לחזק את האמינות שלהם כזוג מול המצלמה. בצילומים נכחו לרוב פלי והשחקנים, כאשר שניים מחבריו הצטרפו מדי פעם כדי לעזור עם האפקטים המיוחדים.
פלי סיפר כי נוסף על פרויקט המכשפה מבלייר (סרט אימה שהופק בתקציב נמוך וזכה להצלחה) וסרטי אימה פסיכולוגיים אחרים, הוא הושפע גם מתוכניות מציאות כמו הישרדות, מתוך מחשבה כי אנשים נוטים להאמין יותר לצילומים דוקומנטריים ריאליים. השלב הקשה ביותר בעבור פלי לא היה התקציב המינימלי, אלא הניסיון לשווק את הסרט לחברת הפצה גדולה. אף שהסרט הצליח בפסטיבלים (תחילה הופץ באינטרנט ובפסטיבלים בשנת 2007), אולפני הוליווד לא גילו בו עניין. רק כאשר אחד מהסוכנים שלו הזמין להקרנה של הסרט ידידה שלו שעבדה באולפני "דרימוורקס", צבר הסרט תאוצה. באולפנים רצו שפלי יביים גרסה חדשה ומושקעת יותר, אך הוא התעקש להישאר עם המקור. לבסוף הוחלט להפיץ את הגרסה המקורית למעט שינויים קטנים, ובהם סצנת הסיום החדשה, שאותה הגה סטיבן שפילברג. לאחר מכן רכשה חברת פרמאונט את זכויות ההפצה לסרט, ולאחר מסע יחסי ציבור שכלל בעיקר פרסומות באינטרנט זכה הסרט להצלחה בלתי צפויה. פלי סיפר כי ההצלחה גרמה לכך שעזב את עבודתו הקודמת והחל להסתובב בעולם.
פלי הגיע לביקור בארץ במסגרת הקרנת הבכורה של סרט האימה שלו, שזכה בתואר "סרט האימה של השנה" ו"הסרט (בהפקה אישית) המצליח של השנה".
סרטי המשך ופריקוול

בעקבות הצלחתו המפתיעה של הסרט, יצא לו מספר סרטי המשך. ב-22 באוקטובר 2010 יצא הסרט השני בסדרה שהוא סרט פריקוול, פעילות על טבעית 2, שעלילתו היא כחודש לפני עלילת הסרט הראשון. הסרט השלישי בסדרה יצא גם הוא כסרט פריקוול ב-21 באוקטובר 2011, פעילות על טבעית 3, שעלילתו היא בשנות השמונים בהן קייטי וכריסטי מהסרטים הראשונים היו ילדות. בתחילת שנת 2012 הכריזו אולפני סרטי פרמאונט על צילומי הסרט הרביעי, פעילות על-טבעית 4, שעלילתו ככל הנראה ממשיכה את אירועי הסרט השני. הקרנת הבכורה של הסרט הרביעי נערכה ב-19 באוקטובר 2012. הסרט החמישי יצא ב-3 בינואר 2014 והשישי יצא ב-29 באוקטובר 2015.
ראו גם

פעילות על-טבעית (סדרת סרטים)
הערות שוליים

1 2  "Paranormal Activity". Box Office Mojo. נבדק ב-2011-11-23.
| --- | --- |
בקרת זהויות :  BNE: XX4966791  LCCN: no2016069362  SUDOC: 179367811  VIAF: 224743557   WorldCat (עם VIAF): 224743557